ເຈົ້າ​ໜ້າ​ທີ່​ຂັ້ນ​ສູງ​​ ສະ​ຫະ​ລັດ ​ປະ​ຕິ​ຍານ​ ວ່າ ຈະ​ຕໍ່​ສູ້ ກັບ​ອັນ​ທີ່​ເອີ້ນ​ວ່າ ​ຄື້ນ​ຟອງ​ຕໍ່​ຕ້ານ ຊາວຢິວ
ລັດ​ຖະ​ມົນ​ຕີ​ກະ​ຊວງ​​ຍຸ​ຕິ​ທຳ ເອີ້ນ​ການ​ຕໍ່​ຕ້ານ​ຊາວ​​ຢິວ ​ວ່າເປັນ “ມະ​ເຮັງ,” ແລະທ່ານ​​ເປັນ​ຫ່ວງ​ເປັນ​ໃຍ​ຢ່າງ​ໃຫຍ່​ຫຼວງ ກ່ຽວ​ກັບ​ການ​ເພີ້ມ​ຂຶ້ນ ​ຂອງ​ອາ​ຊະ​ຍາ​ກຳ ​ທີ່ກຽດ​ຊັງ ແລະ​ຄວາມ​ຮຸນ​ແຮງ ​ທາງ​ການ​ເມືອງ.
ເຈົ້າໜ້າທີ່ຂັ້ນສູງຂອງລັດຖະບານທ່ານທຣຳ ໄດ້ປະຕິຍານ ໃນວັນຈັນວານນີ້ວ່າ ຈະຕໍ່ສູ້ ກັບອັນທີ່ພວກເຂົາເຈົ້າເວົ້າວ່າ ເປັນຄື້ນຟອງ ຕໍ່ຕ້ານຊາວຢິວ ໃນເວລາທີ່ ເກີດຄວາມຮຸນແຮງເພີ້ມຂຶ້ນ ແລະພາໃຫ້ມີການສັງຫານໝູ່ນັ້ນ ໂດຍເອີ້ນການຕໍ່ຕ້ານຊາວຢິວ ວ່າ ເປັນ  ລັດຖະມົນຕີກະຊວງຍຸຕິທຳ ວິລລຽມ ບາ ໄດ້ກ່າວວ່າ ທ່ານແມ່ນເປັນຫ່ວງເປັນໃຍຢ່າງໃຫຍ່ຫຼວງ ກ່ຽວກັບການ ເພີ້ມຂຶ້ນຂອງອາຊະຍາກຳທີ່ກຽດຊັງ ແລະຄວາມຮຸນແຮງທາງການເມືອງ ຊຶ່ງຮວມທັງ ໃນການໂຈມທີ່ແນເປົ້າໝາຍໃສ່ບັນດາສະມາຊິກ ຂອງປະຊາຄົມຊາວອາເມຣິກັນ ເຊື້ອສາຍຢິວ ອາຊະຍາກຳການທີ່ກຽດຊັງໃນສະຫະລັດ ແມ່ນເພີ້ມຂຶ້ນ 31 ເປີເຊັນ ລະຫວ່າງ 2014 ຫາ 2017 ໃນຂະນະທີ່ເຫດການກ່ຽວກັບການຕໍ່ຕ້ານຊາວຢິວ ແມ່ນໄດ້ເພີ້ມຂຶ້ນ ຫຼາຍ ກວ່າ 50 ເປີເຊັນ ໃນໄລຍະດຽວກັນ, ອີງຕາມສະຖິຕິຫວ່າງມໍ່ໆ ມານີ້ຂອງອົງການສັນຕິ ບານກາງສະຫະລັດ ອາຊະຍາກຳຕໍ່ຕ້ານຊາວຢິວ ສ່ວນໃຫຍ່ ເປັນການໂຈມຕີທາງ ສາສະໜາ ທີ່ຮັກຫຼັງຊັງບ່ຽງ ຊຶ່ງທ່ານບາ ໄດ້ກ່າວໄວ້ໃນກອງປະຊຸມສຸດຍອດຂອງ ກະຊວງຍຸຕິທຳ ເພື່ອປາບປາມການຕໍ່ຕ້ານຊາວຢິວແລະທ່ານໄດ້ ກ່າວຕື່ມວ່ ທ່ານບາ ກ່າວຕໍ່ໄປວ່າ “ຂ້າພະເຈົ້າຢາກຈະຄ້ຳປະກັນປະຊາຄົມຊາວຢິວ ວ່າກະຊວງຍຸຕິທຳ ແລະລັດຖະບານກາງທັງໝົດ ແມ່ນຢືນຄຽງຂ້າງກັບພວກທ່ານ ແລະຈະບໍ່ໂຍະຍານ ຜ່ອນຜັນຕໍ່ການໂຈມຕີເຫຼົ່ານີ້ ” ທ່ານບາ ໄດ້ກ່າວໃຫ້ຄວາມເຫັນ ໃນໂຄງການທັງວັນ ທີ່ເນັ້ນເຖິງເຈົ້າໜ້າທີ່ອະວຸໂສ ຊຶ່ງຮວມທັງ ຜູ້ອຳນວຍການອົງການສັນຕິບານກາງສະຫະລັດ ທ່ານ Christopher Wray, ລັດຖະມົນຕີກະຊວງສຶກສາ ທ່ານນາງ Betsy DeVos ແລະ ລັດຖະມົນຕີ ກະຊວງການເງິນ ທ່ານ Steven Mnuchin ພ້ອມທັງບັນດາຜູ້ນຳຈາກປະຊາຄົມ ຊາວຢິວ ແລະນັກວິຊາການທັງຫຼາຍ ທ່ານ Elan S Carr ເຈົ້າໜ້າທີ່ພິເສດ ທີ່ກຳກັບແລະຮັບຜິດຊອບໃນການປາບ ປາມແລະຕໍ່ຕ້ານຊາວຢິວ ໄດ້ເອີ້ນກອງປະຊຸມທີ່ບໍ່ເຄີຍມີມາກ່ອນນີ້ວ່າ ເປັນສ່ວນນຶ່ງ ຂອງຄວາມພະຍາຍາມ ທີ່ກວ້າງອອກໄປ ຊຶ່ງຈະເຮັດໃຫ້ການຕໍ່ຕ້ານຊາວຢິວ ກາຍມາ ເປັນ